ອັງກິດ ກ່າວວ່າ ໂຄວິດສາຍພັນແດລຕາ ສາມາດຕິດຕໍ່ກັນໄດ້ຫຼາຍຂຶ້ນ 
ລັດຖະມົນຕີກະຊວງສາທາລະນະສຸກ ຂອງອັງກິດ ທ່ານ ແມຕ ແຮນຄັອກ (Matt Hancock) ກ່າວວ່າ ໄວຣັສ ໂຄໂຣນາສາຍພັນໃໝ່ແດລຕາ (delta varian ) ໄດ້ຖືກລະບຸເປັນເທື່ອທຳອິດ ຢູ່ໃນປະເທດອິນເດຍ.  
ກະຊວງສາທາລະນະສຸກອິນເດຍ ໃນວັນຈັນມື້ນີ້ ໄດ້ລາຍງານວ່າມີ 100,636 ກໍລະນີິຕິດ ໂຄວິດ-19 ໃໝ່ ຊຶ່ງເປັນຈຳນວນຕໍ່າສຸດ ໃນຮອບ 61 ມືິ້ ແລະມີຜູ້ ເສຍຊີວິດ 2,427 ຄົນ ໃນຮອບ 24 ຊົ່ວໂມງທີ່ຜ່ານມາ ໃນວັນອາທິດວານນີ້ ລັດຖະມົນຕີກະຊວງສາທາລະນະສຸກ ຂອງອັງກິດ ທ່ານ ແມຕ ແຮນ ຄັອກ (Matt Hancock) ກ່າວວ່າ ໄວຣັສໂຄໂຣນາແດລຕາສາຍພັນໃໝ່ (delta varian) ທີ່ໄດ້ຖືກລະບຸເປັນເທື່ອທຳອິດຢູ່ໃນປະເທດອິນເດຍ ບາງທີອາດຈະມີການຕິດຕໍ່ໄດ້ຫຼາຍ ຂຶ້ນເຖິງ 40 ເປີເຊັນ ກວ່າສາຍພັນອາລຟາ (alpha variant) ທ່ານກ່າວວ່າ ສາຍພັນແດລຕາ ໄດ້ກາຍມາເປັນສາຍພັນທີ່ຄອບງໍາ ຢູ່ໃນປະເທດອັງກິດ ແທນອັນທີ່ຮ້ອງວ່າ ສາຍພັນອາລຟາທີ່ໄດ້ລະບຸເປັນເທື່ອທຳອິດ ຢູ່ໃນເມືອງເຄນ (kent) ນັ້ນຄືຄຳເວົ້າຂອງທ່ານແຮນຄັອກທີ່ໄດ້ກ່າວຕໍ່ບັນດາ ນັກຂ່າວ ທ່່ານກ່າວຕື່ມວ່າ ເປັນໄປ ໄດ້ທີ່ສາຍພັນແດລຕາອາດຈະເປັນໄພຂົ່ມ ຂູ່ຕໍ່ແຜນການທີ່ຈະຍົກເລີກການຈຳກັດຮັດ ແຄບໃນ ວັນທີ 21 ມິຖຸນາຈະມາເຖິງ ນີ້ ທ່ານແຮນຄັອກ ໄດ້ກ່າວເນັ້ນໜັກເຖິງຄວາມສຳຄັນ ທີ່ຊາວອັງກິດ ຕ້ອງໄດ້ພາ ກັນສັກຢາ ວັກຊິີນ ຂໍ້ມູນເບື້ອງຕົ້ນສະແດງໃຫ້ເຫັນວ່າ ຢາວັກຊີນໄດ້ຜົນໃນການຕ້ານສາຍພັນແດລ ຕາສຳລັບຜູ້ທີ່ໄດ້ຮັບການສັກຢາສອງໂດສ ນັ້ນຄືຄຳເວົ້າຂອງ ທ່ານ ປັດຈຸບັນນີ້ 40 ເປີເຊັນ ຂອງປະຊາຊົນຊາວອັງກິດ ໄດ້ຮັບສັກຢາຢ່າງຄົບຖ້ວນແລ້ວ ອີງ ຕາມສູນກາງຊັບພະຍາກອນໄວຣັສໂຄໂຣນາຈອນສ໌ ຮັອບກິນສ໌ ກໍລະນີໃໝ່ຂອງໂຄວິດ- 19 ຊຶ່ງເປັນພະຍາດທີ່ເກີດຈາກໄວຣັສໂຄໂຣນານັ້ນ ໄດ້ ຫລຸດລົງຢ່າງໄວ ນັບແຕ່ປະເທດ ອັງກິດໄດ້ເລີ້ມໃນການປຸຸກລະດົມສັກຢາວັກຊີນ ໃນຂະນະດຽວກັນ ຢູ່ໃນສະຫະລັດ ດຣ ຣີຈີນາ ບາຍແຊັຕ (Richina Bicette) ຮອງຜູ້ອຳ ນວຍການ ມະຫາວິທະຍາໄລການແພດເບເລີ (Baylor College) ໃນນະຄອນຮຸສຕັນ ກ່າວຕໍ່ ໂທລະພາບ CNN ວ່າ ພວກເດັກ ນ້ອຍຄວນຈະເປັນຜູ້ໄດ້ຮັບການສັກຢາວັນຊີນ ກັນໂຄວິດ “ດັ່ງທີ່ພວກຜູ້ໃຫຍ່ ໄດ້ສັກຢາວັກຊີນ ແລະໄດ້ຮັບການປ້ອງກັນຫຼາຍຂຶ້ນ ແລະມີ ພູມຕ້ານທານເຊື້ອໄວຣັສຍັງຢູ່ໃນສັງຄົມ ຊອກຫາຜູ້ທີ່ມີຄວາມຫຼໍ່ແຫຼມຈະສາມາດຕິດແປດ ໄດ້ ແລະພວກຄົນປ່ວຍເປັນເດັກນ້ອຍເໝາະສົມກັບເລື້ອງນີ້” ນັ້ນຄືຄຳເວົ້າ ຂອງທ່ານນາງ ບາຍແຊັສ ທີ່ໄດ້ກ່າວໄວ້ ໂຕເລກກໍລະນີຜູ້ຕິດໂຄວິດ-19 ຢູ່ໃນທົ່ວໂລກ ໄດ້ເພີ້ມຂຶ້ນເຖິງ 173 3 ລ້ານ ຄົນ ໃນຕອນ ເຊົ້າຈັນມື້ນີ້ ອີງຕາມສູນກາງຊັບພະຍາກອນໄວຣັສໂຄໂຣນາ ຈອນສ໌ ຮອບກິນສ໌ ສະຫະລັດເປັນປະເທດທີ່ນຳໜ້າໝູ່ໃນໂລກ ຄືມີກໍລະນີຕິດໂຄວິດ 33 ລ້ານ 3 ແສນຄົນ ຕິດ ຕາມມາດ້ວຍອິນເດຍ 29 ລ້ານຄົນ ແລະບຣາຊິລ 17 ລ້ານຄົນ